پۆرفیریۆس
پۆرفیریۆس یا فۆرفیریۆس (بە یۆنانی: Πορφύριος) (٢٣٣ ھەتا ٣٠٤ی زایینی)  لە فەیلەسووفانی قوتابخانەی ئەسکەندەرییە و شاگردی پلوتینۆس بوو. یەکێ لە ناودارترین حەکیمانی ئەوئەفلاتوونییە. ناوی لە زمانی سوریانیدا مەلیک (بە مانای شا) بووە. ساڵی ٢٣٣ لە شاری سووری لوبنان لە دایک دەبێ و پاشان دەچێتە ئاتینا و لە لای کاسیۆس لۆگینۆس (ھەر ئەو کەسەی وا نازناوی پۆرفیریۆس بە مانای «ئەرخەوانیپۆش»ی پێ بەخشی) دەستی کرد بە فێربوونی ئەدەب و ڕەوانبیژی و، لە لای پلوتینۆس -یشەوە خەریکی خوێندنی فەلسەفە بوو. پلوتینۆس مامۆستای خۆشەویستی پۆرفیریۆس بوو و، پۆرفیریۆس زۆری حەز پێ دەکرد و دوای مردنی، جێگەی گرتەوە. ئەویش ھەر وەک مامۆستاکەی بیروبڕوای سۆفییانەی ھەبوو و مێدیتەیشنی بە مەرجی پێویست بۆ گەیشتن بە ھەقیقەت و چوون بەرەو کەماڵ دەزانی. پێشەکییەکی لەسەر کتێبی ئۆرگانۆنی ئەرەستوو نووسی و لە بابەت کاتەگۆرییەکانەوە بیروبۆچوونی باشی دەربڕی. کتێبێکیشی لەبارەی خۆپاراستن لە خواردنی گۆشتەوە نووسیوە. ساڵی ٣٠٤یش دەمرێ.

سەرچاوەکان 

مردووانی ٣٠٥
ڕەخنەگرانی مەسیحییەت
فەیلەسووفانی سەردەمی ڕۆمانی
فەیلەسووفانی یۆنانی کۆن
مردووانی ٣١٠